Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA välisminister hoiatab seoses Iraani tuumaleppega:
seisukoha muutmine oleks ennasthävitav löök USA usutavusele.
USA ja Saudi Araabia arutavad ulatuslikku relvamüüki,
et Iraani tuumaleppe järel suhteid tugevdada.
Liibanoni parlament
ei suutnud vähese osaluse tõttu uut presidenti valida.
See on 28. järjestikune istung pärast 2014. a maid,
kui presidendivalimised on edasi lükatud.
USA välisminister Kerry hoiatas seoses Iraani tuumaleppega,
et seisukoha muutmine oleks ennasthävitav löök USA usutavusele.
Demokraatidest seadusandjatel
on õnnestunud koguda piisavalt toetust, et kaitsta Kongressis
president Obama tuumaleppe nurjamist vabariiklaste poolt.
On raske leiutada kiiremat või ennasthävitavamat lööki
USA usutavusele ja juhirollile mitte ainult sellel teemal,
aga üldisemaltki - majanduslikult,
poliitiliselt, sõjaliselt ja moraalselt.
Maksaksime kõrget hinda selle ühepoolse taandumise eest.
Kerry sõnul suurendaks USA lepingus Iraani puhveraega,
mis on vajalik tuumarelvani jõudmiseks, kahest kuust kaugemale.
Ilma lepinguta oli Iraani nn puhveraeg ca kaks kuud.
Lepinguga kasvab see vähemalt aastani
ja jääb sinna vähemalt kümneks aastaks.
Ilma lepinguta saaks Iraan
pea üleöö kahekordistada oma töötavate tsentrifuugide arvu
ja jätkata laiendamist üha uhkemate plaanidega.
Kerry püüdis rahustada ameeriklasi ja ka regiooni liitlasi,
väites, et Iraan nõustus vähendama oma tuumavarusid protsendini,
mis piirab tema võimet tuumarelva arendada.
Keegi ei suuda ehitada pommi 300 kilost uraanist,
mis on rikastatud vaid 3,67 %ni. See on võimatu.
Pärast Kerry kõnet kohtus ta Washingtonis
oma Saudi Araabia kolleegi Adel al Jubeiriga.
Kerry ootas Saudi kuninga Salmani saabumise eel häid arutelusid,
kuna Washington püüab Riyadhiga suhteid parandada.
Mul on hea meel tervitada oma kolleegi, välisministrit,
ja ootan huviga meie vestlust.
Oleme elevil. Ootame Tema Majesteedi visiiti,
kes saabub homme.
Aastaid on arutatud Saudi Araabia Mereväe 2. laiendamisplaani,
kuid USA allikate sõnul on mure Iraani pärast
neid jõupingutusi kiirendanud. Saudi Araabia ja USA
viimistlevad ka 1,9 mlrd USD suurust
10 MH60R helikopteri müügiplaani.
Neid võib kasutada võitluseks allveelaevadega ja muul otstarbel.
Saudi Araabia tõhustab ka oma õhutõrjet.
Mõne aasta sees peaks Saudi Araabia ostma
Lockheedi õhutõrjesüsteemi THAAD,
et laiendada oma Patrioti süsteemi.
Lockheedi amentikud rõõmustasid kokkuleppele jõudmise pärast,
kuid lisasid, et lepingu viimistlemine võib võtta mitu aastat.
Ka võitlus Islamiriigiga lisab saudide nõudlust relvade järele.
Juulis kiitis USA Riigidepartemang heaks
500 mln USD suuruse relvaeraldise Saudi maavägedele
ja Saudi ametnikud ootavad USAst uusi relvahankeid.
USA ametnikud ei kommenteerinud konkreetseid relvatehinguid,
kuid ütlesid, et on saudidega pidevalt ühenduses,
kuna nood on seotud võitlusega IS-i ja rahutuste vastu Jeemenis.
Iisraeli valitsusametnik möönis, et pärast kainet analüüsimist
on Iisraelil vähe võimalusi tuumalepet USA Kongressis nurjata,
kuid Iisraelil on kohus antud teemal oma arvamust avaldada.
Tema sõnul valitseb tundmus, et Iisrael ei pea maksma
oma avaliku vastuseisu eest Obama valitsusele,
ja Iisraeli vastuseis pigem suurendas vastutasuks saadavaid hüvesid.
Tema sõnul on Iisraelil
oma positsioonidele kindlaksjäämisest ja hoiatustest suur kasu,
kuna maailm suhtub Iraani kindlasti karmimalt
ja kahtlustab selle tuumapürgimusi.
Jeruusalemma ametnikud usuvad,
et alles pärast lepingu heakskiitmist Washingtonis,
hakkavad Iisrael ja USA arutama kompensatsiooni- ja abipaketti.
Iisraeli põhjanaabri Liibanoni parlament
ei suutnud vähese osaluse tõttu uut presidenti valida.
See on 28. järjestikune istung pärast 2014. a maid,
kui presidendivalimised on edasi lükatud.
Liibanonil puudub riigipea ja seda ähvardab uus kriis.
Vihased meeleavaldused puhkesid seejärel,
kui valitsus ei suutnud lahendada prügikriisi,
mistõttu Beiruti tänavad on täis prahti.
Inimestel on õigus tegutseda.
Tänane on üks konspiratsiooni vorme Liibanoni vastu.
Iga valitsusliige peab kasutama oma õigust valida president.
Hääletamata jätmine kahjustab poliitsüsteemi.
Liikumise nõudmiste seas on ka presidendi valimine.
Nad paluvad, et parlament arvestaks nende vajadustega,
lahendaks prügi- ja elektrikriisi, valiks presidendi
ja aktiveeriks nii parlamendi kui kabineti tegevust.
Need on õigustatud nõudmised.
Kuid vahel oleme eri meelt tegevusviiside suhtes,
nagu keskkonnaministeeriumi vallutamine. See ei viinud kuhugi.
Liibanoni rahvuslik ühisvalitsus moodustati 2014. a.
Neil on olnud raskusi lihtsamategi otsuste tegemisel,
mis räägib ulatuslikumast kriisist riigis,
mille poliitsüsteem on halvatud Süüria sõja tõttu.
Valitsuses on jõuline šiiitide rühm,
kes taotleb aktiivselt juudiriigi hävitamist.
Iraani toel sõdisid nad 2006. a Iisraeli vastu
nn Teises Liibanoni sõjas.
Tagasi Jeruusalemma. Öösel olid rahutused el-Aida külas.
Piiripolitseinikud tulistasid Palestiina noort,
kes politsei sõnul valmistus lõhkekeha viskama.
Palestiinlane sai keskmiselt viga ja toimetati haiglasse.
Seejärel loopisid kümned palestiinlased võitlejaid kividega,
kes vastasid märulilkontrollimeetmetega.
Puuduvad teated vigastustest.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri